Ir-Regolament tal-Kummissjoni (KEE) Nru 3272/82
tas-6 ta' Diċembru 1982
li jemenda r-Regolament (KEE) Nru 2237/77 dwar il-forma ta' prospett tal-biedja li għandha tintuża biex jiġu stabbiliti d-dħul ta' l-artijiet agrikoli
Il-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jwaqqaf il-Komunità Ekonomika Ewropea,
Wara li kunsidrat ir-Regolament tal-Kunsill Nru 79/65/KEE tal-15 ta' Ġunju 1965 li jwaqqaf network għal ġbir ta' data ta' kontabbilità fuq id-dħul u tħaddim kummerċjali ta' artijiet agrikoli fil-Komunità Ekonomika Ewropea [1], kif emendat l-aħħar bir-Regolament (KEE) Nru 2143/81 [2], u partikolarment Artikolu 7 tiegħu,
Billi r-Regolament tal-Kummissjoni (KEE) Nru 2237/77 [3] speċifika l-entrati li għandhom jiddaħħlu fil-prospett tal-biedja li għandu jintuża biex jiġu stabiliti d-dħul ta' l-artijiet agrikoli;
Billi d-data miġbura bil-prospett tal-biedja għandha tikkorrispondi mad-definizzjoni mogħtija fir-regoli tal-Komunità, u partikolarment dawk mogħtija fid-Direttiva tal-Kunsill 75/268/KEE tat-28 ta' April 1975 dwar biedja fuq muntanji u għoljiet u biedja f'xi arji anqas favorevoli [4];
Billi m'għandhom isiru ebda tibdiliet fil-forma tal-prospett tal-biedja;
Billi l-miżuri maħsubha f'dan ir-Regolament jaqblu ma’ l-opinjoni tal-Kumitat tal-Komunità għax-Xibka ta' Data ta' Kontabbilità għall-Agrikoltura,
ADOTTAT DAN IR-REGOLAMENT:
Artikolu 1
Id-definizzjonijiet u l-istruzzjonijiet konnessi mal-prospett tal-biedja li jidhru fl-intestatura "6. Arja anqas favorevoli" f'Anness II, Kapitolu II, Parti A tar-Regolament tal-Kummissjoni (KEE) Nru 2237/77 huma b'dan mibdula kif ġej:
"6. Arja anqas favorevoli
Għandu jingħata ħjiel jekk il-biċċa l-kbira ta' l-arja agrikola ta' l-art tinsabx f'arja li taqa’ taħt id- Direttiva tal-Kunsill 75/268/KEE dwar biedja fuq muntanji u għoljiet u biedja f'xi arja anqas favorevoli. [5].
1 = il-biċċa l-kbira ta' l-arja agrikola ta' l-art ma tinstabx fl-arji in kwistjoni,
2 = il-biċċa l-kbira ta' l-arja agrikola ta' l-art tinstab f'arji anqas favorevoli skond it-tifsira ta' Artikolu 3(4) u (5) tad-Direttiva 75/268/KEE,
3 = il-biċċa l-kbira ta' l-arja agrikola ta' l-art tinstab f'erji muntanjużi skond it-tifsira ta' Artikolu 3(3) tad-Direttiva 75/268/KEE,
4 = il-Kodiċi 4 għandha tintuża mill-Istati Membri fejn dawn l-erji huma hekk żgħar u numerużi li l-informazzjoni mhix sinifikanti."
Artikolu 2
Dan ir-Regolament jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Japplika b'effett mis-sena ta' kontabilità 1983/84.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta' Diċembru 1982.